کوئٹہ (اے پی پی) ہزارگنجی چلتن نیشنل پارک مینجمنٹ کمیٹی ناباسک میر حاجی داود شاہوانی پارینے کہ وزیراعلیٰ بلوچستان جام کمال خان نا کنڈآن میاں غنڈی پارک اکن تروک آ 7 کروڑ روپئی نا خڑچ آن شونداری کاریم برجاءِ ، ہراڑان الس ءِ پارک اٹ آسراتی تا فراوانی ٹی کمک رسینگک۔ اوپارے کہ وزیراعلیٰ بلوچستان جام کمال خان عالیانی نا خصوصی چکار آن میاں غنڈی پارک اٹی 2 کروڑ 60 لکھ روپئی نا خڑچ آن تلاپ، ٹیوب ویل، نالہ و سوئمنگ پول انا کاریم ترندی اٹ برجاءِ وخت اس کہ پین 5 کروڑ روپئی پارک انا جوڑ کننگ و شونداری کن تننگانے ہراڑان پارک اٹ ترندی اٹ شونداری کاریم برجاءِ ، پارک آفیسر چیف کنزرویٹر عبدالجبار، مسکین شاہ و انچارج نصراللہ پارک انا جوڑ کننگ و شونداری کن مخلصانہ کڑد ادا کننگ ءِ و اونا جند انا کوشست آتیان میاں غنڈی پارک انا جوڑ کننگ و جوڑ جاڑ نا کاریم زوت پورو مریک۔ اوپارے کہ وزیراعلیٰ بلوچستان نا کنڈآن تروک آ 7 کروڑ 60 لکھ روپئی آن برجا شونداری کاریم تا چاروکی ءِ چیف کنزرویٹر شریف سمالانی، جعفر بلوچ، طارق شاہوانی کننگ ءُ و شفاف وڑاٹ فنڈآتے خڑچ کننگ انگ ءِ ، کنے جعفر بلوچ نا چاروکی ٹی مروک آ شونداری کاریم تیا ہچ ءُ اعتراض اس اف، ننا کمک اوڑتون ہروخت برجاسلک۔
